stanford-oval/wikipedia huggingface dataset:
מרקו רוביו
ראשית חייו

רוביו נולד במיאמי, פלורידה, כבנם השני והילד השלישי של מריו רוביו ואוריה גרסיה. הוריו היו קובנים שהיגרו לארצות הברית בשנת 1956 והתאזרחו ב-1975. סבו מצד אמו של רוביו, פדרו ויקטור גרסיה, היגר באופן חוקי לארצות הברית בשנת 1956, אך חזר לקובה כדי למצוא עבודה ב-1959. כשחזר לארצות הברית בשנת 1962 בלי ויזה, מכיוון ששגרירויות ארצות הברית בקובה היו סגורות, שופט ההגירה הורה לגרשו, אך רשויות ההגירה בארצות הברית החליטו בסופו של דבר לאפשר לו להישאר בארצות הברית ללא ויזה. משפחתו של רוביו הייתה קתולית, אם כי מגיל 8 עד גיל 11, בתקופה שהם חיו בלאס וגאס הוא ומשפחתו היו חברים בכנסייה המורמונית. רוביו התחתן בכנסייה הקתולית.
רוביו למד בתיכון דרום מיאמי וסיים את לימודיו ב-1989. הוא סיים תואר במדע המדינה מאוניברסיטת פלורידה בשנת 1993, וסיים בהצטיינות תואר במשפטים באוניברסיטת מיאמי בשנת 1996. רוביו הצהיר כי עלות השכלתו הייתה 100,000 דולר אמריקאי שמימן על ידי הלוואות סטודנטים שאותן סיים להחזיר רק ב-2012.
בתקופת לימודי המשפטים הוא התמחה אצל חברת הקונגרס אליאנה רוס-לאטינן.
קריירה פוליטית > בית הנבחרים של פלורידה

רוביו נבחר בגיל 28 לבית הנבחרים של פלורידה, כשהוא מייצג את המחוז ה-111. רוביו הגיע למקום השני בסיבוב הראשון בבחירות המקדימות של המפלגה הרפובליקנית ב-14 בדצמבר 1999 אבל ניצח בסיבוב השני בהפרש של 64 קולות. בבחירות לבית הנבחרים ב-25 בינואר 2000, הביס את המועמדת הדמוקרטית אנסטסיה גרסיה כשזכה ל-72% מהקולות. הוא זכה בבחירות שוב ב-2002 וב-2004 עם 66% מהקולות. ב-2006, הוא נבחר לתקופת כהונה מלאה רביעית ללא מתמודדים נגדו.
בדצמבר 2002 רוביו מונה למנהיג הרוב בבית.
בנובמבר 2003 הפך רוביו לאמריקאי קובני הראשון שמונה ליו"ר בית הנבחרים של פלורידה. הוא כתב את הספר, "100 Innovative Ideas for Florida's Future" (בעברית: 100 רעיונות חדשניים למען העתיד של פלורידה), הכולל מידע שנאסף על ידי רוביו בעת נסיעות ברחבי המדינה ומשיחות עם אזרחים. רבים מהנושאים שהוא קידם בשנה הראשונה שלו כיושב ראש נוסחו ברעיונות שכתב בספר הזה. בשנת 2007 תמך ברפורמה במערכת המס בפלורידה, במטרה להפחית מיסים ולהקטין את הוצאות הממשל.
קריירה פוליטית > הסנאט האמריקאי

ב-5 במאי 2009, רוביו הודיע באתר האינטרנט שלו כי הוא מתכוון להתמודד כסנאטור מטעם מדינת פלורידה על מושב הסנאט האמריקאי שהתפנה על ידי מל מרטינז, שהתפטר. בתחילה התמודד מולו בבחירות המקדימות של המפלגה הרפובליקנית, צ'ארלי כריסט, שהיה באותה עת המושל המכהן של פלורידה, אך ב-28 באפריל הודיע כריסט על ריצה עצמאית ולמעשה ויתר לרוביו על המועמדות מטעם המפלגה. כמה ממגייסי הכספים העיקריים של כריסט סירבו לתמוך בו לאחר שרוביו זכה במועמדות המפלגה הרפובליקנית לסנאט.
ב-2 בנובמבר 2010 זכה רוביו בבחירות הכלליות עם 49% מהקולות לעומת 30% של כריסט ו-20% של מועמד המפלגה הדמוקרטית קנדריק מיק. בעקבות ניצחונו בבחירות, אוזכר רוביו כמועמד רפובליקני פוטנציאלי לבחירות לנשיאות 2012. רוביו הצהיר זמן קצר לאחר כניסתו לתפקיד כי אין לו עניין בריצה לנשיאות או להיות סגן נשיא ב-2012. במהלך הקדנציה שלו חבר רוביו לקבוצה של חברי סנאט משתי המפלגות, שכונתה "חבורת השמונה" (Gang of Eight), וכוללת בנוסף אליו את צ'אק שומר, לינדזי גרהאם, ג'ון מקיין, ג'ף פלייק, דיק דרבין, בוב מננדז ומייקל בנט, במטרה לקדם רפורמה בחוקי ההגירה לארצות הברית, שתסדיר בין השאר את מעמדם של כ-11 מיליון שוהים בלתי חוקיים. בשנת 2012 הוא הפציר במפלגתו להתפשר על החוק DREAM act כדי לא להרחיק את המצביעים ההיספניים מהמפלגה הרפובליקנית.
במהלך הבחירות המקדימות לנשיאות במפלגה הרפובליקנית 2012, הביע תמיכה במועמדותו של מיט רומני. רוביו נשא את אחד הנאומים המרכזיים בוועידת המפלגה הרפובליקנית, שבסיומו הציג את רומני כמועמד המפלגה לנשיאות. נאומו הוכתר על ידי הוושינגטון פוסט כטוב ביותר בוועידה, שלמעשה הציבה אותו ככוכב העתידי של המפלגה.
לאחר נאום מצב האומה הראשון של הנשיא ברק אובמה לאחר בחירתו מחדש, נבחר רוביו לתת את נאום התגובה מטעם המפלגה הרפובליקנית וחיזק בכך את מעמדו כאחד ממנהיגיה.
ב-15 במאי 2020 נכנס רוביו לתפקידו כיושב הראש בפועל של ועדת המודיעין של הסנאט, בעקבות התפטרותו של ריצ'רד בר לאור חקירה פדרלית בגין סחר לכאורה במידע פנים.
בבחירות 2022, התמודד לכהונה שלישית לסנאט, נגד המועמדת הדמוקרטית, ואל דמינגס, חברת בית הנבחרים מטעם פלורידה, וניצח עם 57% מהקולות.
קריירה פוליטית > המרוץ לנשיאות

ב-13 באפריל 2015 הכריז על התמודדותו בבחירות לנשיאות ב-2016, ועל כך שלא יתמודד מחדש על מושבו בסנאט, אך ב-15 במרץ 2016 פרש מהמירוץ לאחר שהפסיד במדינתו פלורידה לדונלד טראמפ. ביוני 2016 חזר בו מהצהרתו הקודמת בעניין הבית העליון והכריז כי כן יתמודד לכהונה נוספת בסנאט. הוא נבחר לכהונה נוספת בנובמבר 2016 ברוב של כ-52%. בינואר 2019 החל לכהן כיו"ר הוועדה לעסקים קטנים.
קריירה פוליטית > מזכירות המדינה של ארצות הברית

לאחר ניצחונו של דונלד טראמפ בבחירות לנשיאות 2024, הוא בחר ברוביו לתפקיד מזכיר המדינה בממשלו השני. ב-20 בינואר 2025, שעות לאחר השבעתו השנייה של דונלד טראמפ לנשיאות, אישר הסנאט האמריקאי את מינויו של רוביו למזכיר המדינה ברוב של 0-99.
בחודש פברואר 2025 ביקר רוביו בישראל לראשונה כמזכיר המדינה של ארצות הברית, ונפגש עם נשיא מדינת ישראל יצחק הרצוג ועם ראש ממשלת ישראל בנימין נתניהו. כמו כן, ביקר ביד ושם.
עמדות פוליטיות > כלכלה

במהלך התמודדותו לסנאט היה מזוהה רוביו עם תנועת מסיבת התה. הוא תמך ביוזמה להגביל את הגידול בהוצאות הפדרליות והתנגד לחבילת התמריצים של הנשיא ברק אובמה ב-2009. הוא תומך ביוזמות שנועדו לאזן את התקציב הפדרלי, כולל תיקון ואיזון תקציבי. רוביו תמך בשינויים במנגנון הביטוח הלאומי כדי למנוע גירעונות שהיו צפויים בעתיד. הוא הצהיר שהוא תומך בתוכנית המחקר ופיתוח הפדרלית שמקדמת ומממנת חדשנות טכנולוגית, שבה הוא רואה "נושא קריטי לפיתוח המשק".
הוא תומך בהארכת הקיצוץ במיסים ומאמין כי אין צורך להעלות מיסים בעת מיתון. הוא מתנגד למס על רווחי הון ולמס העיזבון, וקבע כי מדובר בכפל מס.
עמדות פוליטיות > משפחה ומגדר

רוביו מחזיק בדעות שמרניות בנושאים חברתיים. הוא מתנגד להפלות ולפסק דין רו נגד וייד, והצהיר כי "הזכות לחיים היא דבר בסיסי שמנצח כמעט כל זכות אחרת שאני יכול לדמיין". במהלך עימות הבחירות של המפלגה הרפובליקנית ב-2015, ציין כי הוא מאמין כי לעובּרים מגיעה ההגנה של חוקת ארצות הברית, גם במקרה של היריון מאונס ומגילוי עריות, ושהדורות הבאים יראו את ההפלות כמעשה ברברי.
הוא מתנגד לנישואים חד-מיניים ואמר כי הוא בעד הזכות של כל מדינה להגדיר את הנישואים בדרך המסורתית".
עמדות פוליטיות > מדיניות חוץ

רוביו נחשב מגדולי התומכים של מדינת ישראל בארצות הברית. כחלק מתמיכתו בישראל, הוביל את חקיקת החוק למאבק ב-BDS.
בביקורו בישראל בפברואר 2025 הצהיר כי חייבים לחסל את חמאס בעזה. בסוגיית החטופים במלחמת חרבות ברזל אמר רוביו: "חמאס הוא ארגון חולה וזה לא מו"מ נורמלי, העסקאות האלה מטורללות, רואים את התנאים בהם החטופים מוחזקים. העולם מתנהל כאילו זה הגיוני לחטוף תינוקות, נערים ואנשים שאין להם קשר למלחמה ולשים אותם במנהרה במשך שנה וחצי".
הוא מתנגד להסכם עם איראן בנוגע לתוכנית הגרעין שלה, וב-2015 היה אחד מ-47 הסנאטורים שחתמו על מכתב המתריע כי הקונגרס עשוי שלא לכבד הסכם זה. יחד עם הסנאטורית ג'ין שאהין מהמפלגה הדמוקרטית יזם חוק להגבלת פעילותו של ארגון חזבאללה. החוק מאשר להטיל סנקציות על מוסדות פיננסיים בין-לאומיים המקיימים פעילות עסקית עם ארגון חזבאללה ועם גופי לוויין שלו. החוק עבר בסנאט בנובמבר 2015 ובבית הנבחרים בדצמבר אותה שנה.
בתחום מדיניות החוץ התנגד רוביו למדיניותו של אובמה מול מדינות אמריקה הלטינית וכינה אותה נאיבית, מהוססת ורשלנית. הוא היה מראשי המתנגדים לחידוש היחסים הדיפלומטיים עם קובה, צעד שאותו כינה ניצחון למשטרים מדכאים.
חיים אישיים

רוביו התחתן ב-1998 עם ג'נט דאוסדבס, פקידת בנק לשעבר ומעודדת של מיאמי דולפינס ממוצא קולומביאני, ולזוג ארבעה ילדים. רוביו ומשפחתו גרים במערב מיאמי שבפלורידה. לאחר שעזב את בית הנבחרים של פלורידה בינואר 2009, פתח משרד עורכי דין עד שהכריז על עצמו כמועמד לסנאט האמריקאי בבחירות 2010.
בריאיון ב-2012 הצהיר רוביו: ”אני קתולי. אמונתי עולה בקנה אחד מבחינה תאולוגית עם הכנסייה הקתולית. אני מאמין בסמכותה של הכנסייה, אבל יש לי גם כבוד עצום לאחים ולאחיות בזרמים הנוצריים האחרים”.
כמאמין קתולי אדוק, הופיע רוביו באירועים פומביים ביום רביעי של האפר, עם סימן צלב על מצחו. זאת כדי לציין את תחילת ימי התענית שלפני הפסחא.
אמות השקעות

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  אמות
 מייסדים:  חברת העובדים
 תקופת הפעילות:  1964–הווה (כ־61 שנים)
 מיקום המטה:  ז'בוטינסקי 2, רמת-גן
 קואורדינטות:  32°05′00″N 34°48′13″E﻿ / ﻿32.083305555556°N 34.803722222222°E﻿ / 32.083305555556; 34.803722222222 
 משרד ראשי:  מגדל אמות אטריום
 בעלות:  חברת אלוני חץ
 ענפי תעשייה:  נדל"ן
 מוצרים עיקריים:  ייזום, תפעול, והשכרת נדל"ן מניב
 שווי שוק:  9.18 מיליארד ש"ח (16 במרץ 2025)
 הכנסות:  1.11 מיליארד ש"ח (2023)
 רווח תפעולי:  1.15 מיליארד ש"ח (2023)
 רווח:  683 מיליון ש"ח (2023)
 הון עצמי:  8.84 מיליארד ש"ח (2023)
 סך המאזן:  20.2 מיליארד ש"ח (2023)
 יו"ר:  נתן חץ
 מנכ"ל:  אינג' שמעון אבודרהם
  
 amot.co.il
 he
 
אמות השקעות בע"מ היא חברת השקעות ישראלית העוסקת בהשכרה, ניהול וייזום מיזמי נדל"ן. החברה נסחרת בבורסה לניירות ערך בתל אביב בשווי של למעלה מ-7 מיליארד ש"ח.
היסטוריה

אמות השקעות נוסדה בשנת 1964 על ידי חברת העובדים לצורך השקעת כספי קרנות הפנסיה ההסתדרותיות.
את הקמת החברה הובילו יעקב לוינסון וראובן שנקר. בחברה היו שותפות חמש מתוך שבע קרנות הפנסיה ההסתדרותיות. בראשית שנות ה-70 היא הייתה חברת בת של בנק הפועלים.
בשנותיה הראשונות הקימה החברה, בין השאר, סופרמרקטים, בתי כל בו של המשביר לצרכן, תחנות מרכזיות בשותפות עם אגד בחברת "מפעלי תחנות" ושוק מרכזי באשדוד.
בשנת 2005 רכשה חברת "אלוני חץ נכסים והשקעות" כ-80% ממניות אמות השקעות. לאחר הרכישה נתן חץ מונה ליושב ראש דירקטוריון החברה. בשנת 2006 מונה אבי (אבשלום) מוסלר למנכ"ל החברה.
בשנת 2007 רכשה החברה את מגדל אמות השקעות. ביולי 2018 אמות רכשה מידי קבוצת אלייד החזקות כ-50% מהזכויות במגרש השוכן ברחוב הלח"י שבבני ברק, וזאת תמורת כ-100 מיליון שקל.
נכסים עיקריים של החברה

| --- | --- |
 מגדל קמפוס אמות חולון  מגדלי ToHa  מגדל אמות השקעות  מגדל אמות אטריום  בית אמות משפט  מגדל אמות פלטינום  בית אמות ביטוח:  מגדל המאה  התחנה המרכזית של ירושלים (50%)  קניון ערים כפר-סבא  קניון קריית אונו
הערות שוליים

1 2 3 4 5  אמות השקעות בע"מ: נתונים כספיים באתר מאי"ה.
↑  מזכירות חברת העובדים אישה התכנית, דבר, 6 ביולי 1965
↑  ראובן שנקר, דבר, 13 ביוני 1965
↑  אמות תשקיע 4 מיליון לירות, דבר, 31 במרץ 1965
1 2  עמוס כרמלי, נחנכה התחנה המרכזית של אגד בחיפה, דבר, 31 במאי 1974
↑  3 סופרמקטים חדשים יוקמו בבת ים ובחולון, מעריב, 19 במאי 1965

לפתיחת הסופרמרקט בקריית גת ובקריית מלאכי, דבר, 2 בפברואר 1970
↑  התחנה המרכזית החדשה בירושלים תפתח ביום א', דבר, 5 בספטמבר 1968
↑  15 מיליון לירות השקיעה חברת אמות, דבר, 8 באוקטובר 1965
אמות בית אירופה מבט צד
סמליל ישן של החברה
אליפות ארצות הברית הפתוחה 2022

| --- | --- |


 ענף:  טניס 
 תאריך ייסוד:  1881
 תקופת התחרות:  2022 
 מספר תחרות:  142 
 כספי זכייה:  $60,102,100
 עיר מארחת:  מרכז הטניס הלאומי בילי ג'ין קינג 
 זוכה:  גברים:קרלוס אלקרס (ספרד)  נשים:איגה שוויונטק (פולין)  זוגות גברים:רג'יב ראם (ארצות הברית)/ג'ו סולסברי (בריטניה)  זוגות נשים: ברבורה קרייצ'יקובה/קטרינה סיניאקובה (צ'כיה)    זוגות מעורבים:סטורם סנדרס/מייקל פירס (אוסטרליה)
 
 → 2021 2023 ← 
 
אליפות ארצות הברית הפתוחה 2022 הייתה תחרות גראנד סלאם בטניס, שנערכה על מגרשי מרכז הטניס הלאומי בפארק פלאשינג מדוז. כל המשחקים נערכו על משטח קשה. האליפות החלה ב-29 באוגוסט והסתיימו ב-11 בספטמבר. זו האליפות ה-142 מאז ייסודה.
בתחרות זו הוסרו כל המגבלות שהיו בתוקף ב-2020 וב-2021 עקב מגפת הקורונה
הפרסים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| אירוע  | מנצח  | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| יחידים | $2,600,000 | $1,300,000 | $705,000 | $445,000 | $278,000 | $188,000 | $121,000 | $80,000 |
| זוגות | $688,000 | $344,000 | $172,000 | $97,500 | $56,400 | $35,800 | $21,300 |  |
| זוגות מעורבים | $163,000 | $81,500 | $42,000 | $23,200 | $14,200 | $8,300 |  |  |
סך הפרסים היה $60,102,000, 4.59% יותר מהמהדורה הקודמת. בכך שמר הטורניר על מעמדו כעשיר ביותר מבין טורנירי הגרנד סלאם.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
דנייל מדבדב, מנצח תחרות 2021, הודח בסיבוב רביעי
רפאל נדאל (ספרד ספרד) מנצח תחרויות 2011, 2015 ו-2018, הודח בסיבוב הרביעי
קרלוס אלקרס (ספרד ספרד), זכה בתחרות
סטפנוס ציציפס (יוון יוון), הודח בסיבוב הראשון
קספר רוד (נורווגיה נורווגיה), הפסיד במשחק הגמר
פליקס אוז'ה-אליאסים (קנדה קנדה), הודח בסיבוב השני
קמרון נורי (בריטניה בריטניה), הודח בסיבוב הרביעי
הוברט הורקץ (פולין פולין), הודח בסיבוב השני
אנדריי רובליוב, הודח ברבע הגמר
טיילור פריץ (ארצות הברית ארצות הברית), הודח בסיבוב הראשון
יאניק סינר (איטליה איטליה), הודח ברבע הגמר
פבלו קרניו בוסטה (ספרד ספרד), הודח בסיבוב הרביעי
מתאו ברטיני (איטליה איטליה), הודח ברבע הגמר
דייגו שוורצמן (ארגנטינה ארגנטינה), הודח בסיבוב השלישי
מרין צ'יליץ' (קרואטיה קרואטיה), הודח בסיבוב הרביעי
רוברטו באוטיסטה אגוט (ספרד ספרד), הודח בסיבוב הראשון
מנצח תחרות 2021 דנייל מדבדב הודח בסיבוב הרביעי. במשחק הגמר קרלוס אלקרס מספרד נפגש עם קספר רוד מנורווגיה וניצח ב-4 מערכות.
התחרות > תחרות הנשים

בתחרות הנשים השתתפו 128 טניסאיות שחולקו ל-8 בתים. להלן 16 החזקות לפי דירוג:
איגה שוויונטק (פולין פולין), זכתה בתחרות
אנט קונטאבייט (אסטוניה אסטוניה), הודחה בסיבוב השני
מריה סקארי (יוון יוון), הודחה בסיבוב השני
פאולה באדוסה (ספרד ספרד), הודחה בסיבוב השני
אונס ג'אבור (תוניסיה תוניסיה), הפסידה במשחק הגמר
ארינה סבלנקה, הודחה בחצי הגמר
סימונה האלפ (רומניה רומניה), הודחה בסיבוב הראשון
ג'סיקה פגולה (ארצות הברית ארצות הברית), הודחה ברבע הגמר
גרביניה מוגורוסה (ספרד ספרד), הודחה בסיבוב השני
דריה קסטקינה, הודחה בסיבוב השני
אמה רדוקנו (בריטניה בריטניה), מנצחת תחרות 2021, הודחה בסיבוב הראשון
קוקו גוף  (ארצות הברית ארצות הברית), הודחה ברבע הגמר
בלינדה בנצ'יץ' (שווייץ שווייץ), הודחה בסיבוב השלישי
ליילה אנני פרננדס(קנדה קנדה), הודחה בסיבוב השני
ביאטריס חדאד מאיה (ברזיל ברזיל), הודחה בסיבוב השני
ילנה אוסטפנקו (לטביה לטביה), הודחה בסיבוב הראשון
מנצחת תחרות 2021 אמה רדוקנו הודחה בסיבוב הראשון. במשחק הגמר איגה שוויונטק מפולין נפגשה עם אונס ג'אבור מתוניסיה וניצחה ב-2 מערכות.
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
רג'יב ראם (ארצות הברית ארצות הברית) וג'ו סולסברי (בריטניה בריטניה), מנצחי תחרות 2021, הזוכים
וסלי קולהוף (הולנד הולנד) וניל סקופסקי (בריטניה בריטניה), הפסידו בגמר
מרסלו ארווארלו  (אל סלוודור אל סלוודור) וז'אן ז'וליין רוג'ר (הולנד הולנד), הודחו בחצי הגמר
טים פוץ (גרמניה גרמניה) ומייקל ונוס (ניו זילנד ניו זילנד) פרשו בסיבוב השלישי
מרסל גרנולרס (ספרד ספרד) והרציו זבלוס (ארגנטינה ארגנטינה), הודחו בסיבוב הראשון
מטה פביץ' וניקולה מקטיץ' (קרואטיה קרואטיה), מנצחי תחרות 2020, הודחו ברבע הגמר
איוואן דודיג (קרואטיה קרואטיה) ואוסטין קרייצק (ארצות הברית ארצות הברית), הודחו בסיבוב השני
טנסי קוקינקיס וניק קיריוס (אוסטרליה אוסטרליה), הודחו בסיבוב השני
רוהאן בופנה (הודו הודו) ומתיו מידלקופ (הולנד הולנד), הודחו בסיבוב הראשון
ג'יימי מארי (בריטניה בריטניה) וברונו סוארס (ברזיל ברזיל), הודחו בסיבוב השני
לויד גלספול (בריטניה בריטניה) והארי הליוווארה (פינלנד פינלנד), הודחו ברבע הגמר
קווין קרבץ ואנדריאב מיס (גרמניה גרמניה), הודחו בסיבוב השני
חואן סבסטיאן קבל ורוברט פרה (קולומביה קולומביה), הודחו ברבע הגמר
סנטיאגו גונזלס (מקסיקו מקסיקו) ואנדרס מולטני (ארגנטינה ארגנטינה), הודחו בסיבוב הראשון
סימון בוללי  ופאביו פוניני (איטליה איטליה), הודחו בסיבוב השלישי
פייר-איג ארבר וניקולה מאי (צרפת צרפת), הודחו בסיבוב הראשון
מנצחי תחרות 2021 רג'יב ראם מארצות הברית וג'ו סולסברי מבריטניה נפגשו במשחק הגמר עם וסלי קולהוף מהולנד וניל סקופסקי מבריטניה וניצחו ב-2 מערכות.
התחרות > תחרות זוגות נשים

בתחרות השתתפו 64 זוגות. להלן דירוג הזוגות החזקות:
ורוניקה קודרמטובה ואליסה מרטנס (בלגיה בלגיה), פרשו בסיבוב השני
קוקו גוף וג'סיקה פגולה (ארצות הברית ארצות הברית), הודחו בסיבוב הראשון
ברבורה קרייצ'יקובה  וקטרינה סיניאקובה (צ'כיה צ'כיה), זכו בתחרות
ליודמילה קיצ'נוק (אוקראינה אוקראינה) וילנה אוסטפנקו (לטביה לטביה), הודחו בסיבוב השלישי
גבריאלה דברובסקי (קנדה קנדה) וג'וליאנה אולמוס (מקסיקו מקסיקו), הודחו ברבע הגמר
דזירה קרבצ'יק (ארצות הברית ארצות הברית) ודמי שורס (הולנד הולנד), הודחו ברבע הגמר
סוי איפאן ויאן צ'ז'אוסואן(הרפובליקה העממית של סין הרפובליקה העממית של סין), הודחו בסיבוב השלישי
אנה דנילינה (קזחסטן קזחסטן) ובאטריס חדד מאיה (ברזיל ברזיל), הודחו בסיבוב השלישי
אסיה מוחמד (ארצות הברית ארצות הברית) ואנה שיבנחרה (יפן יפן), הודחו בסיבוב השלישי
ניקול מליהאר-מרטיניס (ארצות הברית ארצות הברית) והלן פרץ (אוסטרליה אוסטרליה),  הודחו בסיבוב השלישי
מרטה קוסטניוק (אוקראינה אוקראינה) וצ'ז'אן שואי (הרפובליקה העממית של סין הרפובליקה העממית של סין), הודחו בסיבוב השלישי
קרולינה לודהייד (ארצות הברית ארצות הברית) וסטורם סנדרס (אוסטרליה אוסטרליה), הודחו בחצי הגמר
אלקסה גואראצ'י (צ'ילה צ'ילה) ואנדריאה קלפץ' (סלובניה סלובניה), הודחו בסיבוב השלישי
קרולין גרסיה וכריסטינה מלדנוביץ' (צרפת צרפת), הודחו ברבע הגמר
שיקו אויאמה (יפן יפן) וצ'אן האו-צ'ינג (טאיוואן טאיוואן), הודחו בסיבוב השלישי
אליסיה רוסולסקה (פולין פולין) וארין רוטליף (ארצות הברית ארצות הברית), הודחו בסיבוב השני
מנצחות תחרות 2021 סמנתה סטוסור מאוסטרליה וצ'ז'אן שואי מסין לא שיחקו כזוג. במשחק הגמר ברבורה קרייצ'יקובה  וקטרינה סיניאקובה מצ'כיה נפגשו עם  קטי מקנילי ותיילור טאונסנד מארצות הברית  וניצחו אותם ב-3 מערכות. בכך הטניסאיות הצ'כיות הלשימו גראנד סלאם של הקריירה בתחרויות זוגות נשים.
התחרות > תחרות זוגות מעורבים

בתחרות השתתפו 32 זוגות. 16 הזוגות החזקות שזכו בדירוג:
דזירה קרווצ'וק (ארצות הברית ארצות הברית) וניל סקופסקי (בריטניה בריטניה), הודחו בסיבוב השני
צ'ז'אן שואי (הרפובליקה העממית של סין הרפובליקה העממית של סין) ומטה פביץ' (קרואטיה קרואטיה), הודחו בחצי הגמר
נג'וליאנה אולמוס (מקסיקו מקסיקו)  ומרסלו אלווארו (אל סלוודור אל סלוודור), הודחו בסיבוב הראשון
סטורם סנדרס  ומייקל פירס (אוסטרליה אוסטרליה),  ניצחו בתחרות
ג'סיקה פגולה ואוסטין קרייצ'ק  ארצות הברית ארצות הברית), הודחו בסיבוב השני
יאן צ'ז'אוסיואן (הרפובליקה העממית של סין הרפובליקה העממית של סין) ורוהאן בופנה  (הודו הודו), הודחו בסיבוב הראשון
הלן פרס (אוסטרליה אוסטרליה) ומייקל ונוס (ניו זילנד ניו זילנד), הודחו בסיבוב השני
דמי שורס ומטי מידלקופ (הולנד הולנד), הודחו בסיבוב הראשון
מנצחי תחרות 2021  זירה קרווצ'וק מארצות הברית וניל סקופסקי מבריטניה לא שיחקו כזוג. במשחק הגמר סטורם סנדרס  ומייקל פירס (מאוסטרליה נפגשו עם הזוג הלא מדורג קירסטן פליפקנס מבלגיה ואדואר רוז'ה וסלין מצרפת וניצחו ב-3 מערכות.
הערות שוליים

1 2 3 4 5 6  ב־1 במרץ 2022 הודיע ה־ATP כי שחקנים מרוסיה ומבלארוס לא יורשו לשחק תחת דגל מדינתם בעקבות הפלישה הרוסית לאוקראינה. ב־14 ביוני הודיע ה־USTA כי כל השחקנים הכשירים יורשו לשחק באליפות ארצות הברית הפתוחה, ללא קשר ללאום שלהם.
קרלוס אלקרס, מנצח התחרות
איגה שוויונטק, מנצחת התחרות
After You've Gone (שיר)

| --- | --- |

כריכת חוברת התווים
 שיר בביצוע אלה פיצג'רלד, פרנק סינטרה, אליס באבס, בסי סמית, סופי טאקר, הנרי בר, מריון האריס, בני גודמן, לואי ארמסטרונג, פגי לי, סאני סטיט
 מדינה:  ארצות הברית
 יצא לאור:  1918
 סוגה:  ג'אז, פוקסטרוט
 שפה:  אנגלית
 אורך:  כשתי דקות עד רבע שעה
 כתיבה:  הנרי קרימר
 לחן:  טרנר לייטון
 דגימת קול
 קובץ • עזרה
טרנר לייטון (משמאל) ושתופו קלרנס ג'ונסטון בלונדון 1933
"After You've Gone" (בתרגום חופשי: "אחרי שנעלמת") הוא שיר אמריקאי פופולרי משנת 1918 שהולחן על ידי טרנר לייטון ועם מילים שנכתבו על ידי הרני קרימר. השיר בוצע לראשונה על ידי הנרי בר ואלברט קמפבל ב-1918, ואחרי כמה חודשים הזמרת מריון האריס גרסה משלה לשיר שזכתה לפופולריות רבה והפכה את השיר למפורסם באותה תקופה.
הרכב

השיר בנוי בדפוס ABAC ואורכו רק 20 תיבות במקום 32.
היסטוריה

לייטון נולד ב־1894 בוושינגטון, אביו לחם במלחמת האזרחים ועבד כמורה למוזיקה בכמה בתי ספר באזור. טרנר נולד 15 שנים לפניו ב־1879 ברי'צמונד (וירג'יניה) הוא החל ללמוד רפואת שיניים בהווארד, אבל הלך ללמוד מוזיקה במקום. הם נפגשו באזור 1916. לייטון הלחין את השיר למחזה שלא עלה ב־1913. קרימר חיבר את המילים לשיר והנרי בר ואלברט קמפבל ביצעו את הגרסה הראשונית ב־22 יולי 1918 תחת חברת התקליטים "ויקטור טוקינג משין", והגרסה של מריון האריס הפכה את השיר לפופולרי. השיר נהיה כל כך פופולרי שחוברות התווים של השיר עוטרו בתמונתיהם של 45 זמרים שהוציאו גרסאות כיסוי לשיר ביניהם פול וויטמן, גאי לומברדו ולואי אמסטרונג. במהלך השנים יצאו גרסות כיסוי רבות לשיר, והוא דעך. ב־2021 הפנסתרן היהודי-אמריקאי אמת כהן הוציא גרסה שזכה לפופולריות רבה.
ראו גם

סטנדרט ג'אז
שיר לפידים
1918
בית דין צבאי (ישראל)

ערך זה עוסק בבית דין הפועל במסגרת צה"ל ושופט את המשרתים בצה"ל. אם התכוונתם לבתי המשפט ביהודה ושומרון, ראו .
| --- | --- |

תג היחידה
 פרטים
 מדינה:  ישראל ישראל
 שיוך:   צה"ל
 בסיס האם:  הקריה, תל אביב
 פיקוד
 דרגת המפקד:    אלוף
 מפקד נוכחי:  אורלי מרקמן
 מפקדים:  נשיאי בית הדין הצבאי לערעורים
יחידת בתי הדין הצבאיים או יבד"ץ 205 היא יחידה צבאית המוסמכת על ידי חוק השיפוט הצבאי כרשות השופטת בצבא הגנה לישראל, אף שלא כל בעלי הסמכות בו בעלי הכשרה משפטית כשל שופט בבית משפט רגיל באזרחות. המשפט הראשון בבית דין צבאי התרחש ב-7 ביוני 1948, כאשר מקומו הזמני היה בית משפט השלום בתל אביב.
מפקד היחידה הוא קצין בדרגת אלוף המכהן כנשיא בית הדין הצבאי לערעורים. מפקדת היחידה הנוכחית היא אלוף אורלי מרקמן. לצד הנשיא משרתים שופטים בדרגת אל"ם (נשיאי בתי הדין המחוזיים) ושופטת בדרגת תת-אלוף (המשנה לנשיא בית הדין הצבאי לערעורים). המשנה לנשיאה הנוכחית היא נועה זומר.
שופטי בית הדין הצבאי בבית הנשיא, אפריל 2018
העמדה לדין בבית הדין תהיה בהתאם לשיקול דעת הפרקליט הצבאי או בעבירות חמורות שהדין המשמעתי אינו חל עליהן, כדוגמת הטרדה מינית, עבירות סמים ועוד. לרוב, התהליך מתחיל בחקירה של מצ"ח (משטרה צבאית חוקרת) שממצאיה מועברים לפרקליטות הצבאית. בעבירות קלות, ממונה קצין בודק מטעם היחידה, כדי לערוך חקירה שממצאיה מועברים אל הפרקליטות. אם הפרקליטות מחליטה להגיש כתב אישום הוא מועבר לבית הדין הצבאי.
נאשם בבית דין צבאי זכאי לייצוג על ידי הסנגוריה הצבאית או באמצעות עורך דין אזרחי פרטי.
בתי הדין הצבאיים המחוזיים

הערכאה הראשונה של בתי הדין הצבאיים מורכבת בעיקר מבתי דין מחוזיים היושבים בדין דרך קבע ודנים בכתבי אישום המוגשים כנגד נאשמים ובעניינים המצויים בתחומי סמכותם. במקביל לבתי הדין המחוזיים, פועלים בתי דין צבאיים מיוחדים. בית דין צבאי מיוחד דן בכתבי אישום כנגד קצינים שדרגתם סא"ל ומעלה וכן בכתבי אישום המכילים עבירות שדינן מוות. בנוסף, גם בית דין שדה ובית דין ימי נכללים בערכאה הראשונה. מעת לעת מוקמים בתי דין אלה, בעיקר לשם שיפוט צבאי דחוף, למשל במהלך מלחמה או פעילות מבצעית.
על פסק דינו של בית דין של ערכאה ראשונה אפשר לערער בפני בית הדין הצבאי לערעורים. על פסק דינו של זה ניתן לערער לבית המשפט העליון אם ניתנה ממנו רשות לערעור.
קיימים שלושה בתי דין מחוזיים, אך כולם יושבים כיום באותו המתחם - הקריה המשפטית, בסמוך לצומת השרון.
בתי הדין הצבאיים המחוזיים > בית הדין הצבאי המחוזי במחוזות השיפוט מטכ"ל, מרכז, ח"א ועורף

בית דין צבאי זה הוא הגדול מבין השלושה מבחינת ההליכים המבוצעים בו ובעברו היה ממוקם במתחם הבית הירוק ביפו. נשפטים בו חיילים, אזרחים עובדי צה"ל ואחרים הנתונים למרות חוק השיפוט הצבאי הכפופים למחוזות השיפוט מטכ"ל, פיקוד המרכז, פיקוד העורף וחיל האוויר ככולו.
נשיא בית הדין הצבאי במחוזות השיפוט מרכז וחיל האוויר הוא אל"ם רונן שור.
נשיאת בית הדין הצבאי במחוזות השיפוט מטכ"ל ועורף היא אל"ם מיכל אמברם-שחר.
בתי הדין הצבאיים המחוזיים > בית הדין הצבאי למחוזות השיפוט דרום וזרוע היבשה

בית דין צבאי זה הוא השני בגודלו מבין השלושה. הוא מוסמך לידון את הכפופים למחוזות השיפוט של מפקדת פיקוד הדרום וזרוע היבשה (ז"י). בית דין צבאי זה היה ממוקם בעבר ליד מחנה בר לב (מז"י).
נשיא בית הדין הצבאי במחוז השיפוט דרום וזרוע היבשה היא אל"ם מאיר ויגיסר.
בתי הדין הצבאיים המחוזיים > בית הדין הצבאי למחוזות השיפוט צפון וחיל הים

בית דין צבאי זה הוא הקטן מבין השלושה ומוסמך לידון את הכפופים למחוזות השיפוט של פיקוד הצפון וחיל הים ככולו. בית דין צבאי זה היה בעברו ממוקם במחנה הדר שבחיפה.
נשיאת בית הדין הצבאי במחוז השיפוט צפון וחיל הים היא אל"ם טלי פריד.
בתי הדין צבאיים מיוחדים > בית הדין הצבאי המיוחד

ממוקם בקריה המשפטית. בית דין צבאי זה דן בעניינם של קצינים בכירים וכן נושאים מורכבים.
כמו כן, ישנם שלושה בתי דין צבאיים מיוחדים:
בית הדין הצבאי התורן, שמושבו במתחם הקריה המשפטית.
בית הדין הצבאי הימי.
בית הדין הצבאי המשלב.
בית הדין הצבאי לערעורים

בית הדין הצבאי לערעורים משמש כבית הדין הצבאי העליון של צה"ל, ותפקידו לדון בערעורים על פסיקות של בתי הדין הצבאיים המחוזיים ובתי הדין הצבאיים המיוחדים. מקבילו במערכת המשפט האזרחית הוא בית המשפט העליון.
מקום מושבו של בית הדין הצבאי לערעורים הוא בבסיס הקריה. על פסק דין שניתן בבית הדין הצבאי לערעורים ניתן לערער ברשות לבית המשפט העליון. בית המשפט העליון נותן רשות לערעור, במקרה שהערעור מעלה שאלה משפטית שיש בה חשיבות, חידוש, או קושי משמעותי.
נשיא בית הדין הצבאי לערעורים הוא גם מפקד יחידת בתי הדין הצבאיים והוא קצין בדרגת אלוף.
בבית דין צבאי זה דנים שופטים בכירים מדרגת אלוף-משנה.
סמכויות הענישה של בית הדין

סמכויות הענישה של בית הדין הצבאי כוללות את כלל העונשים הקבועים בחוק:
אתראה, ריתוק למחנה או לאניה, נזיפה ונזיפה חמורה.
עונש קנס ועונש מחבוש.
מאסר. עונשי המאסר יכולים לנוע מעונשי מאסר קצרים ועד מאסר ארוכים כקבוע בחוק. בסמכותו של בית הדין לגזור גם עונש מאסר על תנאי, או ריצוי המאסר בדרך של עבודות שירות צבאיות.
הורדה בדרגה. עונש במסגרתו מורד חייל מדרגתו לדרגה נמוכה יותר, או נשללת דרגתו כליל.
גירוש מהצבא. עונש במסגרתו נשללות כל הדרגות והזכויות של החייל המגורש.
עונש מוות. בסמכותו של בית הדין להטיל עונשי מוות, אך עונש זה הוטל אך פעם אחת בפרשת מאיר טוביאנסקי שנידון למוות במשפט שדה.